Priloga k VII. Točki dnevnega reda Zbora častnikov OZSČ Laško 16.02.2018 – Beseda gostov:

* Župan Občine Laško gospod Franc Zdolšek:
* Pozdravi vse navzoče in se zahvali za povabilo; v izvajanju navede pomembnost delovanje civilno družbenih organizacij, predvsem pa društev, sploh tistih, ki delujejo v javnem interesu; pohvali delo našega združenja, smo eno najaktivnejših društev v lokalni skupnosti, ki pa ima zaradi svojega specifičnega delovanja tudi svojstvene potrebe in pričakovanja; v dosedanjem delovanju smo vedno našli skupen jezik, tako za pomoč v različnih podpornih oblikah, kot tudi v smislu sofinanciranja aktivnosti združenja – tako bo ostalo tudi v prihodnje; novemu vodstvu želi vse odro pri uresničevanju programov dela, vodstvu, ki se poslavlja pa izraža zahvalo za dobro delo in razumevanje, prejemnikom priznanj pa hvala za trud in naj še naprej delujejo, kot so doslej ….
* Podpredsednik Zveze slovenskih častnikov polkovnik Miran Fišer:
* Pozdrav združenju in izraža zadovoljstvo nad prikazanim in uspešno opravljenim delom v preteklem letu, kot tudi mandatnem obdobju; veseli ga smelost prihodnjih načrtov, malo pa ga skrbi finančna pokritost zastavljenih ciljev; s sofinanciranjem je iz leta v leto težje, tako, da bo novo vodstvo moralo pokazati precej iznajdljivosti za uresničitev vsega zastavljenega; omeni tudi letošnjo volilno konferenco ZSČ, kamor smo dokaj uspešno kandidirali nekaj članov našega združenja; zahvali se dosedanjemu vodstvu in želi novemu veliko uspeha pri delu, prejemnikom priznanj pa čestita za njihov trud in zaslužena priznanja…..
* Predsednik OZVVS Laško gospod Samo Lah:
* Tudi pozdravi zbor in izrazi zadovoljstvo za dosedanje sodelovanje in upa, da bomo tudi v prihodnje uspešno izpeljevali vsaj tiste skupne naloge, ki so si po naših načrtih dela skoraj identične, čestita tudi nagrajencem….
* Gospod Blaž Kravogel zbor pozdravlja kot predstavnik ZB NOB in Društva XIV. Divizije Laško:
* Veseli ga uspešno izpeljan program dela, z veseljem pove, da je sodelovanje med organizacijami uspešno in se še nadgrajuje ter si v tej smeri želi sodelovanja tudi v bodoče,; novemu vodstvu želi vse dobro pri uresničevanju programov dela, prejemnikom priznanj pa čestitke….
* Predsednik OZSČ Brežice Milko Veršec:
* Poudari dobro sodelovanje organizacij, čeravno nista v isti pokrajinski organiziranosti, sodelujemo predvsem na strelskih tekmovanjih, kjer se srečujemo večkrat letno; želi si se več tudi po drugih tematskih področjih opredeljenih oblik sodelovanja, za kar so sami pripravljeni, staremu vodstvu se zahvali za korekten odnos in sodelovanje in si želi takšnega sodelovanja tudi z novo izvoljenimi predstavniki; prejemnikom priznanj čestita…..
* Predstavnik OZSČ Štore Valentin Govek:
* Pozdravi prisotne in se zahvali za dobro sosedsko sodelovanje, ki si ga želijo tudi v prihodnje, prejemnikom priznanj pa čestita za opravljeno delo in prejeta nagrade…..